SMPC ขึ้นอีกแล้ว!
เรื่องนี้อาจารย์เคยตอบนักลงทุนไปแล้วครั้งหนึ่งในช่วงไตรมาส 4 ปี 58 ซึ่งพอจะจำได้เลาๆ ว่า อาจารย์ยังบอกเคล็ดลับในการลงทุนตัวนี้ว่า “กำไรในปี 58 ของหุ้น SMPC ทำสถิติสูงสุดแน่ๆ แต่ราคาหุ้นยังไม่เป็นที่แน่ชั
13 ส.ค. 2559

สภาแมงเม่า : ดร.สมชาย
 
คุณธนสิทธิ์ จากบางชัน กรุงเทพฯ เป็นนักลงทุนอีกรายที่ถามถึงสถานการณ์ของหุ้น SMPC หรือบริษัท สหมิตรถังแก๊ส จำกัด (มหาชน)ในช่วงที่ผ่านมาหวือหวาผิดปกติอย่างเห็นได้ชัด จึงอยากให้อาจารย์ช่วยประเมินสถานการณ์ของหุ้นตัวนี้จะเป็นอย่างไรด้วย เพราะดูเหมือนว่า หุ้นจะไต่ระดับขึ้นไปเรื่อยๆ สุดท้ายนี้หวังว่า คอลัมล์นี้จะเป็นจุดเชื่อมต่อให้นักลงทุนรายย่อยที่เป็นแฟนคลับ “ข่าวหุ้น” ได้แลกเปลี่ยนข้อมูลแบบนี้ไปนานๆ นะครับ
 
เรื่องนี้อาจารย์เคยตอบนักลงทุนไปแล้วครั้งหนึ่งในช่วงไตรมาส 4 ปี 58 ซึ่งพอจะจำได้เลาๆ ว่า อาจารย์ยังบอกเคล็ดลับในการลงทุนตัวนี้ว่า “กำไรในปี 58 ของหุ้น SMPC ทำสถิติสูงสุดแน่ๆ แต่ราคาหุ้นยังไม่เป็นที่แน่ชัด”
พออาจารย์สืบค้นข้อมูลไปมา ในที่สุดก็เจอต้นฉบับดังกล่าวที่เคยเขียนไว้ จึงขอนำมาฉายซ้ำอีกรอบ เพื่อทำให้นักลงทุนได้เห็นพัฒนาการของหุ้นตัวนี้ดีขึ้นขนาดไหน?
ตอนนั้นอาจารย์ได้พูดนำไว้ว่า ประเด็นนี้เป็นเรื่องละเอียดอ่อนมากๆ เพราะเมื่อดูจากองค์ประกอบต่างๆ ก็เชื่อว่า SMPC หรือ บริษัท สหมิตรถังแก๊ส จำกัด (มหาชน) เป็นหุ้นที่น่าลงทุนมากที่สุดตัวหนึ่ง ซึ่งเป็นผลมาจากความสามารถในการทำกำไรที่ดีขึ้นเป็นลำดับ บวกกับราคาหุ้นในกระดานยังมีแก๊ปให้หุ้นวิ่งขึ้นอีกมาก จึงกลายเป็นหุ้นที่นักลงทุนให้ความสนใจกันอย่างคึกคักในช่วงต้นปี 58
สถานการณ์ดังกล่าวทำให้หุ้น SMPC กระชากขึ้นไปถึง 9 บาทได้ครั้งหนึ่ง แต่พอถึงช่วงปิดตลาดกลับอ่อนตัวลงมาปิดที่ 8.05 บาท หลังจากนั้นราคาหุ้นก็กวัดแกว่งไปมาพักใหญ่ๆ และพยายามกระชากขึ้นไปปิดเหนือ 8.50 บาทตลอดเวลา แต่สุดท้ายก็ทำไม่สำเร็จสักที
ผลดังกล่าวทำให้นักลงทุนเริ่มมีอาการถอดใจ และเทขายหุ้นทิ้งเพื่อลดความเสี่ยงที่อาจเกิดขึ้นในอนาคต จนหุ้นอ่อนตัวลงไปแถว 5 บาท แต่ราคาหุ้นยังคงพยายามถีบตัวขึ้นมาอีกครั้ง สุดท้ายก็ทำได้เพียงขึ้นมาแตะแค่ระดับ 7 บาท ต่อจากนั้นก็อ่อนตัวกลับลงไปยังบริเวณ 5 บาท แล้วเด้งกลับขึ้นใหม่ได้แค่ 6.50 บาท และเมื่อไม่นานมานี้ก็อ่อนตัวลงไปยัง 5 บาท แล้วเด้งกลับขึ้นมาแถว 5.70 บาทนะครับ
ข้อมูลเหล่านี้ชี้ชัดว่า ราคาหุ้น SMPC ไม่ได้ไปในทางเดียวกับตัวเลขผลประกอบการ(ดูตารางประกอบ) ส่งผลให้การเข้าลงทุนในหุ้นตัวนี้เป็นลักษณะเก็งกำไรสั้นๆ มากกว่าการซื้อลงทุนระยะยาว และเหตุการณ์ตรงนี้ทำให้อาจารย์เลือกที่จะมองหุ้นตัวอื่นมากกว่าหุ้นตัวนี้ พร้อมกับรอให้หุ้นเริ่มกระชากขึ้นเสียก่อน ต่อจากนั้นค่อยเข้าลงทุนก็ยังไม่สาย
 
(หน่วย : ล้านบาท)
 
วันนี้ถึงต้องถามนักลงทุนว่า ในช่วงต้นปี 59 ที่ราคาหุ้นขยับจากระดับ 6 บาท นักลงทุนหายไปไหน ทำไมไม่เข้าลงทุน จึงปล่อยให้ราคาหุ้นวิ่งขึ้นมาถึง 12 บาท
ที่สำคัญคือ ผลประกอบการของ SMPC ก็โตขึ้นอย่างต่อเนื่อง และค่า P/E ของหุ้นตัวนี้ก็อยู่แค่ 13 เท่า จึงต้องถามนักลงทุนว่า จังหวะนี้ยังจะกล้าตามกันอยู่อีกไหม?
…
 
 